recursal/SuperWikiNEXT-32B huggingface dataset:
**สันนิบาตอวามี** (เบงกอล: বাংলাদেশ আওয়ামী লীগ, อังกฤษ: Awami League) หรือ**สันนิบาตมุสลิมอวามี** เป็นพรรคการเมืองในปากีสถานตะวันออก ที่ต่อมาคือบังกลาเทศ ก่อตั้งเมื่อเดือนมิถุนายน พ.ศ. 2492 โดย อุสวาน ซาอิด ซุห์ราวาร์ดี พรรคนี้มีบทบาทมากในปากีสถานตะวันออก แต่มีบทบาทน้อยในปากีสถานตะวันตก ผู้ที่มีบทบาทในพรรคได้แก่ ชีค มูจิบูร์ เราะห์มาน ที่เป็นหัวหน้าพรรคเมื่อ พ.ศ. 2506 และเมาลาบา อับดุล อามิด ข่าน บาชานี ซึ่งแยกตัวออกจากพรรคเมื่อ พ.ศ. 2500

แผนทางเศรษฐกิจของพรรคเป็นแบบกลาง ไม่เอียงซ้ายหรือขวา เมื่อชีค มูจิบูร์ เราะห์มานขึ้นมาเป็นผู้นำพรรค เขาได้ประกาศนโยบายที่จะทำให้ปากีสถานตะวันตกและตะวันออกมีความเป็นอิสระและปกครองตนเองในระดับหนึ่ง นโยบายนี้เป็นที่พอใจในปากีสถานตะวันออก และทำให้สันนิบาตอวามีชนะการเลือกตั้งใน พ.ศ. 2513

อย่างไรก็ตาม สันนิบาตอวามีถูกกีดกันไม่ให้จัดตั้งรัฐบาลปกครองปากีสถาน ประธานาธิบดีปากีสถานในขณะนั้นสั่งเลื่อนการเปิดประชุมสภาแห่งชาติโดยไม่มีกำหนด เมื่อถูกกีดกัน สันนิบาตอวามีจึงนำชาวปากีสถานตะวันออกออกมาประท้วงแบ่งแยกประเทศ รัฐบาลปากีสถานส่งกองทหารมาปราบปรามจนลุกลามกลายเป็นสงครามกลางเมือง ผู้คนจำนวนมากเสียชีวิต และมีไม่น้อยที่ลี้ภัยเข้าไปในอินเดีย

อินเดียได้ใช้ปัญหาผู้ลี้ภัยเป็นข้ออ้างในการเข้าแทรกแซงโดยส่งกองทหารเข้าช่วยปากีสถานตะวันออก สงครามสิ้นสุดเมื่อ 16 ธันวาคม พ.ศ. 2514 โดยปากีสถานยอมให้บังกลาเทศเป็นประเทศเอกราช

เมื่อบังกลาเทศได้รับเอกราช ชีค มูจิบูร์ เราะห์มานได้เป็นนายกรัฐมนตรี โดยวางนโยบายเน้นประชาธิปไตย แยกศาสนาออกจากการเมือง แต่ก็พบกับปัญหาฉ้อราษฎร์บังหลวง และการบริหารแบบเผด็จการ จนกระทั่ง เราะห์มาน ถูกลอบสังหารเมื่อ พ.ศ. 2518 หลังจากนั้น สันนิบาตอวามีไม่เคยได้จัดตั้งรัฐบาลอีกเลย

อ้างอิง
-------

* สารานุกรมประวัติศาสตร์สากลสมัยใหม่:เอเชีย เล่ม 1 อักษร A-B กทม. ราชบัณฑิตยสถาน. 2547

แหล่งข้อมูลอื่น
---------------

* Awami League web site เก็บถาวร 2019-09-19 ที่ เวย์แบ็กแมชชีน

1. 1 2 3  "Bangladesh election: Voters prepare to go to polls amid 'atmosphere of fear' for opposition activists". *The Independent*. 23 December 2018. Politics in Bangladesh has been dominated for years by the rivalry between Ms Hasina’s centre-left, socially and economically liberal Awami League and the more right-wing BNP with Begum Zia at its helm.
2. ↑  Bhattacharjee, Joyeeta (November 2011). "Bangladesh: Political Trends and Key Players" (PDF). *Strategic Trends*. **1** (2): 1.
3. ↑  Nazneen, Sohela (2009). "Bangladesh: Political Party Discourses on Women's Empowerment". *South Asian Journal of Cancer*. **24**: 44–52.
กองอิฐเผา
**วัสดุก่อสร้าง** คือ วัสดุที่ใช้ในจุดประสงค์สำหรับการก่อสร้าง ที่เกี่ยวข้องกับที่อยู่อาศัยของมนุษย์และสิ่งมีชีวิตที่มนุษย์สร้างขึ้นรวมไปถึงสถาปัตยกรรมที่ถูกสร้างขึ้น วัสดุก่อสร้างมีการหลากหลายในทางวัสดุตั้งแต่ ดินจนถึงโลหะ พลาสติกหรือแก้ว วัสดุแบ่งแยกในหลายด้านไม่ว่าโครงสร้างทางวัตถุ จุดประสงค์การใช้งาน มักจะหมายถึงชิ้นส่วนผลิตภัณฑ์ สำหรับใช้ในงานจำเพาะเจาะจงและอาจหมายถึงวัสดุต่างชนิดได้เช่น เสาเข็ม สามารถหมายถึง เสาเข็มคอนกรีต เสาเข็มไม้ หรือเสาเข็มเหล็ก หรือแม้แต่ในปัจจุบันได้มีการเล็งเห็นถึงความสัมพันธ์ของวัสดุก่อสร้างและสิ่งแวดล้อม ได้มีหลายองค์การที่จัดแบ่งแยกวัสดุออกตามการนำกลับมาใช้ใหม่

ในประเทศไทยคอนกรีตเป็นวัสดุก่อสร้างที่นิยมมากที่สุดในปัจจุบัน (2549) เนื่องจากคุณสมบัติที่แข็งแรงและทนไฟ คอนกรีตได้มีการใช้ในงานอาคาร ถนน หรือแม้แต่อนุสาวรีย์ และด้วยเหตุผลทางการเมืองที่รัฐบาลมีการสนับสนุนคอนกรีต และมีการตั้งภาษีนำเข้าของเหล็กสูง[]

วัสดุก่อสร้างแบ่งตามวัตถุ
-------------------------

อิกลู บ้านที่สร้างจากน้ำแข็ง
* เมทัลชีท หลังคาเหล็ก
* โคลน หิน ดิน ทราย
* ไม้ ไม้อัด
* วัสดุก่อ อิฐ อิฐมอญ อิฐบล็อก กระเบื้อง
* คอนกรีต คอนกรีตเสริมแรง คอนกรีตมวลเบา ปูน
* เหล็ก เหล็กรูปพรรณ อะลูมิเนียม เหล็กกล้า เหล็กเส้น สลิง
* พลาสติก พอลิเมอร์ ยูพีวีซี
* กระจก อะคริลิค
* ยิปซัม
* กระเบื้อง

อ้างอิง
-------

* Karade SR, Irle M, Maher K (2003) Assessment of wood-cement compatibility: A new approach. Holzforschung, 57: 672-680.
**สันนิบาตสตรีชาติสังคมนิยม** (เยอรมัน: *Nationalsozialistische Frauenschaft*, ย่อเป็น *NS-Frauenschaft*) เป็นสมาชิกฝ่ายสตรีแห่งพรรคนาซี ก่อตั้งในเดือนตุลาคม ปี ค.ศ. 1931 ซึ่งเป็นการรวมตัวกันของหลายนักชาตินิยมและสมาคมสตรีชาติสังคมนิยม

Frauenschaft ได่อยู่ภายใต้การนำของพรรคชาตินิยม(Reichsleitung);เด็กและผู้หญิงวัยเยาว์ได้เป็นจุดมุ่งหมายของสันนิบาตสาวเยอรมัน(Bund Deutscher Mädel-**BDM**).ตั้งแต่เดือนกุมภาพันธ์ ปี ค.ศ. 1934 จนถึงสงครามโลกครั้งที่สองสิ้นสุดในปี ค.ศ. 1945,NS-Frauenschaft ภายใต้การนำโดยผู้นำหญิงแห่งไรซ์(Reich's Women's Leader) Gertrud Scholtz-Klink (1902–1999).มีการลงนิตยสารฉบับรายสัปดาห์ละสองครั้งคือ NS-Frauen-Warte

กิจกรรมได้รวมถึงการแนะนำในการใช้ผลิตภัณฑ์ที่ผลิตโดยเยอรมัน อย่างเช่น เนยและสิ่งทอเส้นใยสังเคราะห์, ในตำแหน่งของการนำเข้าเพียงหนึ่งเดียว เป็นส่วนหนึ่งของโครงการการพึ่งพาตนเอง,และการเรียนการสอนสำหรับการเป็นภรรยาและโรงเรียนเด็กสตรี.ในระหว่างช่วงสงคราม.นอกจากนี้ยังได้ให้เครื่องดื่มที่สถานีรถไฟ,สถานที่รวบรวมเศษเหล็กและวัสดูอื่นๆ,การดำเนินการปรุงและการเรียนการสอนอื่นๆ,และ
จัดสรรครอบครัวที่ถูกเกณฑ์ทหารในตะวันออกแก่ครอบครัวขนาดใหญ่.องค์กรการโฆษณาชวนเชื่อได้ขึ้นอยู่กับเบื้องต้นการกระจายของโฆษณาชวนเชื่อต่อสตรี.

NS-Frauenschaft ได้มีสมาชิกรวมทั้งสิ้นทั้งหมด 2 ล้านคนในปี ค.ศ. 1938,ซึ่งเท่ากับ 40% ของสมาชิกพรรคทั้งหมด

สันนิบาตสตรีชาติสังคมนิยมเยอรมันกลุ่มเด็กได้เป็นที่รู้จักกันคือ "Kinderschar".

แหล่งข้อมูลอื่น
---------------

* "NS-Frauenwarte: Paper of the National Socialist Women's League"
* Richard Grunberger, The 12-Year Reich, p 258, ISBN 0-03-076435-1
* Leila J. Rupp, Mobilizing Women for War, p 105, ISBN 0-691-04649-2, OCLC 3379930
* Payne, Stanley G. 1995 A History of Fascism 1914-1945 University of Wisconsin Press, Madison p. 184
**วัลเทอร์ ยุงฮันส์** (เยอรมัน: *Walter Junghans*) เกิดวันที่ 26 ตุลาคม ค.ศ. 1958 ที่ฮัมบวร์ค เป็นนักฟุตบอลชาวเยอรมันซึ่งเล่นในตำแหน่งผู้รักษาประตู และเป็นผู้ฝึกสอนผู้รักษาประตูให้แก่สโมสรฟุตบอลไบเอิร์นมิวนิก II

ผลงานในระดับอาชีพ
-----------------

ยุงฮันส์เริ่มอาชีพของเขากับไบเอิร์นมิวนิกใน ค.ศ. 1977 ซึ่งเขาเป็นตัวสำรองให้กับนักฟุตบอลระดับตำนานอย่างเซพพ์ ไมเออร์ ใน ค.ศ. 1979 ไมเออร์ต้องยุติอาชีพของเขาหลังประสพอุบัติเหตุทางรถยนต์ ส่วนยุงฮันส์ก็ได้พบกับความสำเร็จในทันที และทีมบาเยิร์นได้ชนะรายการบุนเดิสลีกาใน ค.ศ. 1980 และ 1981 ร่วมกับเขาในช่วงที่รับตำแหน่ง ทีมบาเยิร์นยังชนะการแข่งขันเดเอ็ฟเบ-โพคาลและตำแหน่งรองชนะเลิศรายการยูฟ่าแชมเปียนส์ลีกใน ค.ศ. 1982 แม้ว่ายุงฮันส์จะไม่ได้เล่นในรอบชิงชนะเลิศก็ตาม ยุงฮันส์ยังเป็นส่วนหนึ่งของทีมเยอรมนีที่ชนะเลิศชิงแชมป์ยุโรปใน ค.ศ. 1980 แต่เนื่องด้วยในฐานะผู้รักษาประตูตัวเลือกที่สาม เขาจึงมิได้ทำการร่วมเล่นในรอบใด ๆ และเป็นความจริงที่ว่าเขาไม่เคยลงเล่นให้แก่ทีมชาติเยอรมนีชุดใหญ่ ยุงฮันส์ได้ย้ายออกจากทีมบาเยิร์นเพื่อร่วมเล่นให้แก่ทีมชัลเคอหลังจากได้รับการลดขั้นมาเป็นตัวเลือกที่สอง โดยใช้เวลาสี่ฤดูกาลในเกลเซนเคียร์เชิน การแข่งขันในระดับอาชีพครั้งต่อมาของเขาหยุดอยู่ที่กรุงเบอร์ลินที่ซึ่งเขาได้เข้าร่วมทีมสโมสรกีฬาแฮร์ทาเบอร์ลิน ในท้ายที่สุด ก่อนที่จะยุติการเล่นในระดับอาชีพของเขาใน ค.ศ. 1996 สำหรับสองฤดูกาลในการแข่งขันบุนเดิสลีกา 2 ร่วมกับฟอร์ทูนาโคโลญจน์

ผลงานการฝึกสอน
--------------

ใน ค.ศ. 2007 ยุงฮันส์ได้หวนกลับคืนสู่สโมสรฟุตบอลบาเยิร์น ที่ซึ่งเขาได้ทำหน้าที่แทนเซพพ์ ไมเออร์ อีกครั้ง โดยครั้งนี้เป็นในฐานะของผู้ฝึกสอนผู้รักษาประตู ก่อนที่ไมเออร์จะยุติการทำหน้าที่ดังกล่าวใน ค.ศ. 2008

เกียรติประวัติ
--------------

* บุนเดิสลีกา: ฤดูกาล 1979–80, 1980–81
* ชิงแชมป์แห่งชาติยุโรป: ฤดูกาล 1980
* เดเอ็ฟเบ-โพคาล: ฤดูกาล 1981–82
* ยูโรเปียนคัพ: รองชนะเลิศฤดูกาล 1981–82
* บุนเดิสลีกา 2: ฤดูกาล 1989–90; รองชนะเลิศฤดูกาล 1983–84

อ้างอิง
-------

1. 1 2  Bayern Munich Sack Louis Van Gall as Coach - Football Spotlite
2. 1 2  Kahn blasts Klinsmann - Sport - Al Jazeera English
3. ↑  "Junghans, Walter" (ภาษาเยอรมัน). kicker.de. สืบค้นเมื่อ 19 February 2012.

แหล่งข้อมูลอื่น
---------------

* Walter Junghans เว็บไซต์ *fussballdaten.de* (เยอรมัน)
**วัดหลวงประชาบูรณะ** เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 1 บ้านวัดท่าใน ตำบลท่าพระยา อำเภอนครชัยศรี จังหวัดนครปฐม บริเวณรอบวัดเป็นสวนผลไม้ ทิศใต้ติดกับโรงเรียนวัดหลวง

วัดหลวงประชาบูรณะเป็นวัดร้างมาก่อน คาดว่าน่าจะสร้างในสมัยอยุธยาตอนต้น จนเมื่อประมาณ พ.ศ. 2499 พลตำรวจโท ประชา บูรณะธนิต ได้พบและอุปถัมภ์วัดแห่งนี้ให้เป็นวัดที่มีพระจำพรรษา และได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2516

ภายในวัดมีโบราณสถานที่สำคัญ ได้แก่ ซากเจดีย์โบราณจำนวน 1 องค์ ส่วนฐานเป็นรูปสี่เหลี่ยมจัตุรัส กว้างยาวด้านละ 18 เมตร สูงประมาณ 3 เมตร ปัจจุบันทางวัดได้นำพระพุทธรูปไปประดิษฐานไว้บนองค์เจดีย์ แล้วทำบันไดทางขึ้นไว้ทิศตะวันออก มีอุโบสถอยู่ข้างซากเจดีย์ เป็นอุโบสถหลังใหม่ สร้างเมื่อ พ.ศ. 2516 สร้างทับฐานอุโบสถหลังเก่า มีใบเสมาโดยรอบจำนวน 8 ใบ ทำจากหินทรายสีแดงซึ่งเป็นที่นิยมในสมัยอยุธยาตอนปลาย ภายในอุโบสถประดิษฐานพระประธาน เป็นพระพุทธรูปปางสมาธิสร้างด้วยอิฐฉาบปูนลงรักปิดทอง พุทธศิลปะอู่ทอง คือ พระพักตร์ค่อนข้างเหลี่ยม พระนาสิกแบน พระโอษฐ์แบะ ปลายสังฆาฏิตัดตรงเหนือพระนาภี น่าจะมีการซ่อมแซมมาแล้วหลายครั้ง

อ้างอิง
-------

1. ↑  "วัดหลวงประชาบูรณะ". ศูนย์ข้อมูลกลางทางวัฒนธรรม.
2. ↑  *ปกิณกศิลปวัฒนธรรม เล่ม 15 จังหวัดนครปฐม*. กรมศิลปากร. 2552. p. 100. `{{cite book}}`: ตรวจสอบค่าวันที่ใน: `|date=` (help)
**ผู้หญิง 5 บาป** (อังกฤษ: Sin Sisters) ภาพยนตร์ไทยแนวตลกร้าย นำแสดงโดย คลาวเดีย จักรพันธุ์, กมลชนก เวโรจน์, ศลยา ปิ่นนรินทร์, ชุติมา เอเวอรี่, ทอฝัน จิตธาราทิต ร่วมด้วยนักแสดงรับเชิญมากมาย โอลิเวอร์ บีเวอร์, เด๋อ ดอกสะเดา, พะเยาว์ พัฒนพงศ์, พยงค์ มุกดา, สุขุม นวลสกุล, นินนาท สินไชย,เฌอมาลย์ บุญยศักดิ์,นรีกระจ่าง คันธมาส, เจ้ากอแก้วประกายกาวิล ณ เชียงใหม่, กษาปณ์ จำปาดิบ, เมืองชัย กิตติเกษม, พงษ์สิทธิ์ คำภีร์, บุญยอด สุขถิ่นไทย, อัญชลีพร กุสุมภ์, เกรียงศักดิ์ สกุลชัย, ศิริศักดิ์ นันทเสน, กพล ทองพลับ, สุรัช ทับวัง กำกับการแสดงโดย สุกิจ นรินทร์

คำโปรย
------

* *เสน่ห์ปรายตาจิก บวกจริตนิดหน่อย ร้อยทั้งร้อยก็เสร็จเรียบ*

* *คำเตือน : ระวังความซวยเพราะความสวยของผู้หญิง*

เรื่องย่อ
---------

แอน (ศลยา ปิ่นนรินทร์), จอย (ทอฝัน จิตธาราทิต), ก้อย (กมลชนก เวโรจน์), แหม่ม (ชุติมา เอเวอรี่), จุ๋ม (คลาวเดีย จักรพันธุ์) สาวทั้ง 5 เป็นเพื่อนรักมาตั้งแต่เรียนมัธยม เมื่อเรียนจบและแยกย้ายกันไปต่างคนก็ต่างมีวิถีชีวิตของตนเอง จนกระทั่งวันหนึ่งทุกคนได้มาเจอกันในงานศพแห่งหนึ่ง และคืนวันนั้นทุกคนก็ค้างคืนที่บ้านของจุ๋ม เมื่อได้ดื่มไวน์เข้าไปพอมึน ๆ เรื่องราวของประสบการณ์ทางเพศของแต่ละคนต่างก็ถูกถ่ายทอดออกมาเป็นเรื่องเล่า ซึ่งแต่ละคนต่างก็เป็นเรื่องราวที่ไม่น่าเชื่อ แม้กระทั่งจุ๋มคนที่ดูเหมือนว่าจะเงียบเรียบร้อยที่สุด แต่ปรากฏว่าประสบการณ์ของเธอนั้นหวือหวาที่สุด

เสียงวิจารณ์
------------

ผู้หญิง 5 บาป เป็นภาพยนตร์ตลกหนัก (black comedy) ซึ่งหาไม่ได้ง่ายนักในภาพยนตร์ไทย โดยแบ่งออกเป็นเรื่องเล่าของแต่ละคนรวมทั้งหมด 5 เรื่อง และแต่ละเรื่องมีการหักมุมตอนจบ แต่ว่าเมื่อเข้าฉายแล้ว เสียงวิจารณ์แทบเป็นไปในทางเดียวกันคือ ไม่ดีเลย เพราะตลอดทั้งเรื่องมีแต่เรื่องของการมีเพศสัมพันธ์ของทั้ง 5 สาว ซึ่งผิดศีลธรรมทั้งหมด อีกทั้งมุกตลกก็เป็นตลกฝืด เช่น การพูดถึงแฮร์รี่ พ็อตเตอร์ในตอนสุดท้ายของจุ๋ม รวมถึงภาพโปสเตอร์ที่ไม่เหมาะสมด้วย ที่มีตัวละครบางตัวแสดงท่าทางกินไส้กรอกและกล้วยอย่างกระหายอยาก ว่าส่อไปในทางความต้องการทางเพศอย่างโจ่งแจ้ง

ต่อมา ภาพยนตร์เรื่องนี้ได้ถูกกล่าวถึงอีกครั้ง เมื่อมีการกล่าวหากันทางการเมืองว่า นายบุญยอด สุขถิ่นไทย ซึ่งเป็น ส.ส.พรรคประชาธิปัตย์ กรุงเทพมหานคร ได้ร่วมแสดงในภาพยนตร์เรื่องนี้ด้วยซึ่งเป็นภาพยนตร์ระดับอาร์ และจี้ให้นายบุญยอดลาออก ทั้ง ๆ ที่บทของนายบุญยอดนั้นมิได้เกี่ยวอะไรกับฉากหวือหวาเลย

ซึ่งแม้จะผ่านไปหลายปี แต่ก็ยังมีผู้พูดถึงภาพยนตร์เรื่องนี้ในแง่ลบอยู่

อ้างอิง
-------

1. ↑  ที่สุดหนังเลวแห่งประเทศสารขัณฑ์ : ผู้หญิง 5 บาป โดยเจ๊สี่ผู้โด่งดัง(๑)
2. ↑  "บุญยอด สุขถิ่นไทย ร่วมเล่นหนังเรตอาร์". คลังข้อมูลเก่าเก็บจากแหล่งเดิมเมื่อ 2009-02-24. สืบค้นเมื่อ 2010-02-15.
3. ↑  ความเห็นในเว็บไซต์ผู้จัดการออนไลน์
4. ↑  [กระทู้ด่วน] ด่วน!! เดี๋ยวนี้ ตอนนี้เลยครับ หนังไทยในตำนาน >> ผู้หญิง 5 บาป << ช่องดาวเทียม มงคลชาแนล - กระทู้ในเว็บไซต์พันทิป

แหล่งข้อมูลอื่น
---------------

* ผู้หญิง 5 บาป จากเว็บไซต์sanook
* *ผู้หญิง 5 บาป (2002)* ที่สยามโซน
**คนจร ฯลฯ** ภาพยนตร์ไทยในแนวภาพยนตร์นอกกระแสที่ได้เข้าฉายในโรงภาพยนตร์เมื่อปลายปีพ.ศ. 2542 ความยาว 90 นาที โดยมีนักแสดงที่มีชื่อเสียงร่วมแสดง เช่น ฉัตรชัย เปล่งพานิช, เรย์ แมคโดนัลด์, รามาวดี สิริสุขะ กำกับการแสดงโดย อรรถพร ไทยหิรัญ

เนื้อเรื่องย่อ
--------------

แดง (เรย์ แม็คโดนัลด์) เด็กหนุ่มวัยรุ่นเสียสติจากความหลังที่ฝังใจที่เห็นการที่พ่อ (สุเชาว์ พงษ์วิไล) แม่ และเป็ด น้องสาว ถูกชายชู้ของแม่ฆ่าตายหมด แดงอาศัยอยู่ข้างถนนในกรุงเทพฯ ก่อกวนผู้คนไปวันๆ ด้วยเห็นทุกคนเป็นแม่หรือบุคคลในครอบครัวไปหมด

ในวันตรุษจีน เสี่ย (ฉัตรชัย เปล่งพานิช) จะเคร่งครัดในพิธีกรรมทุกปี และได้พาลูกๆ ออกจากบ้านเพื่อไปกินเลี้ยงกับญาติ เจี๊ยบ (รามาวดี สิริสุขะ) ลูกสาวคนโตของเสี่ยกลับบ้านดึก จึงถูกหม่องและเขียว 2 คนงานชาวพม่าที่เสี่ยไล่ออกไปและแกล้งให้ตำรวจจับกุมย้อนกลับมาทำร้าย ด้วยหม่องและเขียวถูกเสี่ยและลูกๆ ข่มเหงมาก่อน มีแดงเท่านั้นที่เห็นเหตุการณ์ ท้ายสุดแดงเป็นผู้ที่ช่วยเสี่ยและครอบครัวไว้ได้ โดยที่ทางตำรวจที่มาทีหลังพยายามกล่อมเสี่ยให้เห็นว่าเป็นผลงานของตำรวจต่างหากที่เป็นผู้ที่เข้ามาช่วยเหลือ ไม่ใช่แดง เพราะแดงเป็นบ้า

คำวิจารณ์
---------

คนจร ฯลฯ เป็นภาพยนตร์ไทยในแนวภาพยนตร์อิสระหรือภาพยนตร์นอกกระแส ที่ได้มีโอกาสเข้าฉายในโรงภาพยนตร์ทั่วไป และมีนักแสดงที่มีชื่อเสียงร่วมแสดงเพื่อเรียกความสนใจของคนดู แต่เสียงวิจารณ์ส่วนใหญ่ออกมาเป็นไปอย่างไม่ชื่นชอบ เนื่องด้วยสไตล์ภาพที่สั่นไหว ชวนปวดหัวตลอดทั้งเรื่อง อีกทั้งยังสำทับด้วยการจัดแสงและสีที่ใช้ในเรื่องเป็นไปอย่างโอเวอร์ เกินความเป็นจริง เช่น ชุดของตำรวจที่เป็นสีเขียวเลื่อมสะท้อนแสง หรือ ชุดที่เสี่ยใส่ไปงานกินเลี้ยงรวมญาติเป็นชุดทักซิโด้หูกระต่าย รถที่นั่งไปก็คือรถคาดิลแลคทั้งๆ ที่บ้านที่อยู่ดูเหมือนตึกแถวหรือสตูดิโอทั่วไป และบทภาพยนตร์ที่เต็มไปด้วยคำหยาบคายเกือบจะทุกๆ 5 นาที ทั้งนี้เป็นเพราะความตั้งใจของผู้กำกับ ที่ต้องการสื่อให้เห็นถึงความบ้าบอของคนและเสียดสีสังคม แต่ทว่าสไตล์ภาพยนตร์ที่รุนแรงเช่นนี้ ได้กลบเนื้อหาที่ผู้กำกับตั้งใจจะนำเสนอไปจนหมด

อ้างอิง
-------

* ข้อมูลจากสยามโซน
* Thaishortfilm.com -> เวทีวิจารณ์ภาพยนตร์

แหล่งข้อมูลอื่น
---------------

* ข้อมูลจากมูลนิธิหนังไทย
* ข้อมูลจากIMDb
* *คนจร ฯลฯ (1999))* ที่สยามโซน
**วัดหลักสองราษฎร์บำรุง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหลักสอง อำเภอบ้านแพ้ว จังหวัดสมุทรสาคร มีที่ดินตั้งวัดมีเนื้อที่ 23 ไร่ 1 งาน 24 ตาราง และมีที่ธรณีสงฆ์ จำนวน 1 แปลง เนื้อที่ 42 ไร่ 2 งาน 34 ตารางวา

ประวัติ
-------

วัดหลักสองราษฎร์บำรุง เดิมมีชื่อว่า **วัดมอญราษฎร์บำรุง** สร้างเมื่อ พ.ศ. 2418 ผู้มอบที่ดินให้สร้างวัดนี้ คือ พระยาโชดกราชเศรษฐีกับพระยาไพบูลย์ราชรังสรรค์ ได้ชักชวนประชาชนสร้างวัด ต่อมาเมื่อ พ.ศ. 2438 ได้มีการย้ายวัดจากเดิมตั้งอยู่ติดกับคลองดำเนินสะดวก มาสร้างบริเวณฝั่งคลองดำเนินสะดวกทางด้านใต้ ได้ตั้งชื่อวัดว่า "วัดราษฎร์ศรัทธากะยาราม" ส่วนวัดมอญราษฎร์บำรุงจึงเป็นวัดร้างใช้เป็นสถานที่เก็บศพ ต่อมาเมื่อ พ.ศ. 2451 นายฉาย กำนันเบี้ยว วงศ์สวรรค์นายบุญ นายจีน และราษฎรบ้านแพ้วได้ร่วมกันสร้างวัดขึ้นมาใหม่ ในที่ดินของวัดมอญราษฎร์บำรุง และตั้งชื่อว่า "วัดหลักสองราษฎร์บำรุง" ได้รับพระราชทานวิสุงคามสีมาเมื่อ พ.ศ. 2467 เขตวิสุงคามสีมา กว้าง 40 เมตร ยาว 60 เมตร

อาคารเสนาสนะ
------------

อุโบสถ กว้าง 15.69 เมตร ยาว 33.9 เมตร สร้างเมื่อ พ.ศ. 2537 เป็นอาคารคอนกรีตเสริมเหล็กสองชั้น ภายในมีพระประธานพร้อมด้วยพระโมคคัลลานะและพระสารีบุตร ศาลาการเปรียญ กว้าง 24.59 เมตร ยาว 31.59 เมตร สร้างเมื่อ พ.ศ. 2440 เป็นอาคารคอนกรีตเสริมเหล็ก ทรงไทย หอสวดมนต์ กว้าง 14 เมตร ยาว 41.59 เมตร สร้างเมื่อ พ.ศ. 2499 เป็นอาคารไม้ทรงไทย กุฏิสงฆ์ จำนวน 13 หลัง เป็นอาคารไม้ 10 หลัง ครึ่งตึกครึ่งไม้ 2 หลัง และตึก 1 หลัง วิหาร กว้าง 9.09 เมตร ยาว 14.79 เมตร เป็นอาคารไม้ ศาลาอเนกประสงค์ 1 หลัง ศาลาพักร้อน 4 หลัง เป็นอาคารไม้ทรงไทย ศาลาสี่มุข 1 หลัง เป็นอาคารไม้และกุฏิอุบาสิกา 1 หลัง นอกจากนี้ในวัดยังมีศาลเจ้าแม่กวนอิม เป็นศาลาสถาปัตยกรรมจีนมีเสามังกร 4 เสา ตั้งอยู่ริมคลองดำเนินสะดวก

อ้างอิง
-------

1. ↑  "วัดหลักสองราษฎร์บำรุง". ศูนย์ข้อมูลกลางทางวัฒนธรรม.
2. ↑  "ศาลเจ้าแม่กวนอิม วัดหลักสองราษฎร์บำรุง". ฐานข้อมูลศาสนสถานและศาลสิ่งศักดิ์สิทธิ์.
**พรรคเพื่อฟ้าดิน** เป็นพรรคการเมืองในประเทศไทย โดยมีชื่อภาษาอังกฤษว่า For Heaven and Earth Party ใช้ตัวย่อภาษาไทยว่า พฟด. และตัวย่อภาษาอังกฤษว่า FHAE

พรรคเพื่อฟ้าดิน ก่อตั้งโดย ร้อยตำรวจเอก ดร.นิติภูมิ นวรัตน์ จดทะเบียนกับสำนักงานคณะกรรมการการเลือกตั้ง (กกต.) ในชื่อ **พรรคสหกรณ์** เมื่อวันที่ 5 เมษายน พ.ศ. 2543 แต่ ร.ต.อ.นิติภูมิ ต้องเดินทางไปต่างประเทศ จึงโอนการดำเนินการให้กลุ่มสันติอโศกดำเนินการต่อ จึงเปลี่ยนชื่อมาเป็น **พรรคเพื่อฟ้าดิน** อย่างในปัจจุบัน

พรรคเพื่อฟ้าดิน มีสมาชิกส่วนใหญ่เป็นกลุ่มของสันติอโศก มีนโยบายพัฒนาประชาธิปไตย ด้วยการเมืองอริยะ หรือการเมืองบุญนิยม มุ่งสร้างคน ให้มีคุณธรรมเป็นรากฐานประชาธิปไตย พัฒนาชุมชนไทยให้มีศีล ปลอดอบายมุข พึ่งตนเองได้ ไม่แก่งแย่งแสวงอำนาจ และประโยชน์โดยมิชอบ ซึ่งเป็นนวัตกรรม อันหนึ่งของสังคม

การเลือกตั้ง
------------

ตั้งแต่มีการก่อตั้งพรรคมา พรรคเพื่อฟ้าดินไม่เคยส่งสมาชิกลงสมัครรับเลือกตั้งเลย จนกระทั่งในการเลือกตั้งเมื่อวันที่ 3 กรกฎาคม พ.ศ. 2554 ทางพรรคได้ส่งสมาชิกลงเลือกตั้ง โดยได้หมายเลข 18 ทั้งแบบบัญชีรายชื่อและแบบแบ่งเขต รวมทั้งหมด 157 คน แต่ว่าจะรณรงค์ไม่ให้มีการเลือกสมาชิกของพรรค โดยจะให้กาลงในช่องไม่เลือกใคร หรือ "โหวตโน" ตามมติของกลุ่มพันธมิตรประชาชนเพื่อประชาธิปไตย (พธม.) โดยจะไม่มีป้ายหาเสียงของทางพรรค แต่จะใช้ป้ายร่วมกับทางกลุ่มพันธมิตรฯ

อ้างอิง
-------

1. ↑
2. ↑  "พรรคเพื่อฟ้าดิน". คลังข้อมูลเก่าเก็บจากแหล่งเดิมเมื่อ 2012-11-01. สืบค้นเมื่อ 2012-07-02.
3. ↑  พรรคเพื่อฟ้าดินบุก กกต.ขอมติชัดเจนปลดป้ายรูปสัตว์ จากกรุงเทพธุรกิจ

แหล่งข้อมูลอื่น
---------------

* เว็บไซต์อย่างเป็นทางการของพรรค เก็บถาวร 2012-05-28 ที่ เวย์แบ็กแมชชีน
* เฟซบุ๊คอย่างเป็นทางการของพรรค
**วัลเทอร์ เฮเวิล** (เยอรมัน: *Walther Hewel*; 2 มกราคม ค.ศ. 1904 – 2 พฤษภาคม ค.ศ. 1945) เป็นเจ้าหน้าที่การทูตเยอรมันในช่วงก่อนและระหว่างสงครามโลกครั้งที่สอง ในช่วงแรก เขาเป็นสมาชิกพรรคนาซีและเป็นหนึ่งในเพื่อนสนิทของอดอล์ฟ ฮิตเลอร์ จอมเผด็จการเยอรมัน เขาเป็นหนึ่งในบุคคลที่อยู่ในฟือเรอร์บุงเคอร์ในช่วงเวลาสุดท้ายของอาณาจักรไรช์ที่สาม หลังจากฮิตเลอร์ได้กระทำอัตวินิบาตกรรมแล้ว เขาได้เดินทางร่วมกับกลุ่มขบวนภายใต้การนำของวิลเฮล์ม มอนเคอ ในการฝ่าทะลวงวงล้อมของกองทัพแดงเพื่อที่จะออกจากกรุงเบอร์ลินแต่ไม่สำเร็จ เมื่อกองทัพเยอรมันในกรุงเบอร์ลินได้ยอมจำนน กลุ่มของมอนเคอได้จำใจที่จะยอมจำนนตามด้วย แต่เฮเวิลกลับตัดสินใจที่จะกระทำอัตวินิบาตกรรมเพราะไม่ต้องการให้เขาถูกจับกุมและถูกทหารโซเวียตทรมาน เขาจึงกัดแคปซูลบรรจุยาพิษไซด์ยาไนด์และยิงปืนเข้าที่หัวพร้อมกัน

วัลเทอร์ เฮเวิล ใน ค.ศ. 1940

แหล่งอ้างอิง
------------

* O'Donnell (2001) [1978], The Bunker, pp. 322–323
* O'Donnell (2001) [1978], The Bunker, p. 323
* "Hitler: The Last Ten Days (1973)". IMDb.com. Retrieved May 8, 2008.
* "Untergang, Der (2004)". IMDb.com. Retrieved May 8, 2008.
ภาพดวงจันทร์ตามจินตนาการของศิลปินในช่วงการระดมชนหนักครั้งหลัง (บน) และปัจจุบัน (ล่าง)
**การระดมชนหนักครั้งหลัง** (อังกฤษ: Late Heavy Bombardment, ย่อ: LHB) หรือ**วินาศภัยดวงจันทร์** (อังกฤษ: lunar cataclysm) เป็นเหตุการณ์ซึ่งคาดว่าเกิดเมื่อประมาณ 4.1 ถึง 3.8 พันล้านปีก่อน ตรงกับบรมยุคเฮเดียนและมหายุคอีโออาร์เคียนบนโลก มีทฤษฎีว่าในช่วงนี้ดาวเคราะห์น้อยจำนวนมากผิดปกติพุ่งชนดาวเคราะห์คล้ายโลกยุคต้นในระบบสุริยะชั้นใน ได้แก่ ดาวพุธ ดาวศุกร์ โลกและดาวอังคาร

การระดมชนหนักครั้งหลักเกิดหลังโลกและดาวเคราะห์หินอื่นก่อรูปขึ้นและรวบรวม (accrete) มวลส่วนใหญ่ของดาวนั้น ๆ แล้ว แต่ยังถือเป็นช่วงต้นในประวัติศาสตร์ของโลก

หลักฐานของการระดมชนหนักครั้งหลังมาจากตัวอย่างดวงจันทร์ที่นักบินอวกาศโครงการอะพอลโลนำกลับมาด้วย การหาอายุด้วยไอโซโทปของหินดวงจันทร์บ่งว่า เศษหลอมละลายจากการพุ่งชน (impact melt) ส่วนใหญ่เกิดในช่วงระยะเวลาสั้น ๆ มีหลายสมมติฐานพยายามอธิบายการเพิ่มขึ้นเฉียบพลันของสิ่งพุ่งชน (ทั้งดาวเคราะห์น้อยและดาวหาง) ในระบบสุริยะชั้นใน แต่ยังไม่มีมติ แบบจำลองไนซ์ ซึ่งได้รับความนิยมในหมู่นักวิทยาศาสตร์ดาวเคราะห์ ตั้งสมมติฐานว่าดาวเคราะห์ยักษ์กำลังมีการย้ายวงโคจร และระหว่างนั้นเองก็ทำให้วัตถุในแถบดาวเคราะห์น้อย และ/หรือ แถบไคเปอร์กระจัดกระจายเป็นวงโคจรเยื้องศูนย์กลาง และเข้าสู่วิถีของดาวเคราะห์คล้ายโลก นักวิจัยบางส่วนแย้งว่าข้อมูลตัวอย่างดวงจันทร์ไม่จำเป็นว่าเหตุการณ์พุ่งชนจะต้องเกิดในช่วง 3.9 พันล้านปีก่อน และการกระจุกของเศษหลอมละลายจากการพุ่งชนที่มีอายุใกล้เคียงช่วงนี้เป็นผลจากการสุ่มตัวอย่างวัสดุที่เก็บมาจากแอ่งพุ่งชนขนาดใหญ่แห่งเดียว พวกเขายังสังเกตว่าอัตราการเกิดแอ่งพุ่งชนอาจแตกต่างกันได้มากระหว่างระบบสุริยะชั้นนอกและใน

อ้างอิง
-------

1. ↑  Claeys, Philippe; Morbidelli, Alessandro (1 January 2011). "Late Heavy Bombardment". ใน Gargaud, Muriel; Amils, Prof Ricardo; Quintanilla, José Cernicharo; Cleaves II, Henderson James (Jim); Irvine, William M.; Pinti, Prof Daniele L.; Viso, Michel (บ.ก.). *Encyclopedia of Astrobiology*. Springer Berlin Heidelberg. pp. 909–912. doi:10.1007/978-3-642-11274-4\_869. ISBN 978-3-642-11271-3 – โดยทาง link.springer.com.
2. ↑  
Zahnle, K.; และคณะ (2003). "Cratering rates in the outer Solar System". *Icarus*. **163** (2): 263–289. Bibcode:2003Icar..163..263Z. doi:10.1016/s0019-1035(03)00048-4.

แหล่งข้อมูลอื่น
---------------

* G. Jeffrey Taylor (August 24, 2006). "Wandering Gas Giants and Lunar Bombardment". Planetary Science Research Discoveries.
* Barbara Cohen (January 24, 2001). "Lunar Meteorites and the Lunar Cataclysm". Planetary Science Research Discoveries.
* Ker Than, "New Insight into Earth’s Early Bombardment" – Space.com, April 17, 2006.
* Late Heavy Bombardment was asteroidal, not cometary, The Geological Society, March 4, 2002.
* Robert Roy Britt, "Evidence for Ancient Bombardment of Earth เก็บถาวร 2002-10-04 ที่ เวย์แบ็กแมชชีน," – Space.com, July 24, 2002.
* William F. Bottke and Marc D. Norman "The Late Heavy Bombardment" Annual Review of Earth and Planetary Sciences 2017 Vol. 45:619-647
**เหตุการณ์โรคระบาด คอร์รัปเตดบลัด** หรือ **โรคระบาดทั่วแห่งเวิลด์ออฟวอร์คราฟท์** เป็นเหตุการณ์ไม่คาดคิดที่เกิดขึ้นในเกม*เวิลด์ออฟวอร์คราฟท์* เมื่อ 13 กันยายน ค.ศ. 2005 และดำเนินต่อเนื่องเป็นเวลาหนึ่งเดือน โดยเริ่มขึ้นพร้อมกับการเพิ่มแผนที่ใหม่ในเกม คือ ซูลกูรับ ซึ่งมีบอสคือฮัคคาร์ เดอะ โซลเฟลเยอร์ เมื่อผู้เล่นเข้าต่อสู้กับฮัคคาร์ ผู้เล่นอาจถูกร่ายคาถา "คอร์รัปเตดบลัด" (corrupted blood) เข้าใส่ ซึ่งคาถาจะมีผลลดพลังชีวิตอย่างต่อเนื่อง และสามารถถูกส่งต่อไปยังผู้เล่นข้างเคียงได้ เหมือนกับโรคติดต่อ

คาถานี้ผู้สร้างตั้งใจให้มีผลกับผู้เล่นเพียงไม่กี่วินาที และให้มีผลเฉพาะในแผนที่ซูลกูรับเท่านั้น แต่กลับเกิดระบาดลุกลามไปยังพื้นที่อื่นๆ จนพ้นจากการควบคุมของทีมงาน เนื่องจากข้อผิดพลาดในการเขียนโปรแกรมทำให้ตัวละครที่เป็นสัตว์เลี้ยงและลูกน้องของผู้เล่นติดคาถานี้ได้ เป็นช่องโหว่ทำให้คาถานี้หลุดออกจากพื้นที่ที่ทีมงานตั้งใจให้มีผล การระบาดลุกลามเป็นวงกว้างอย่างรวดเร็ว ทั้งโดยผู้เล่นที่ตั้งใจและไม่ตั้งใจ ทำให้ตัวละครของผู้เล่นใหม่ที่มีเลเวลต่ำตายเป็นจำนวนมากจนไม่สามารถเล่นเกมได้ตามปกติ เนื่องจากต้องคอยระวังไม่ให้ติดคาถานี้ แม้ทีมงานจะออกมาตรการต่างๆ เช่น การกักตัวแยกโรค การให้ผู้เล่นอยู่ห่างจากพื้นที่ที่มีตัวละครหนาแน่น หรืองดการเข้าเกมเป็นการชั่วคราว คาถานี้ก็ยังระบาดต่อเนื่องจนผู้สร้างต้องออกแพทช์แก้ไขและรีเซ็ตโลกในเกม จึงจะสามารถควบคุมการระบาดได้

การเกิดขึ้นและการตอบสนองของผู้คนต่อเหตุการณ์นี้เป็นที่สนใจของนักระบาดวิทยาจำนวนมาก เนื่องจากอาจสามารถประสบการณ์จากเหตุการณ์นี้มาปรับใช้กับสถานการณ์จริง ว่าประชากรทั่วไปจะตอบสนองต่อโรคระบาดในความเป็นจริงอย่างไร
บทความนี้เกี่ยวกับพรรคการเมืองในปัจจุบันของกัมพูชา สำหรับรัฐในอดีตของกัมพูชา ดูที่ สาธารณรัฐเขมร
บทความนี้เกี่ยวกับพรรคการเมืองในปัจจุบันของกัมพูชา สำหรับพรรคการเมืองในอดีตของกัมพูชา ดูที่ พรรคสาธารณรัฐ (กัมพูชา)
**พรรคเขมรสาธารณรัฐ** (เขมร: គណបក្សខ្មែរសាធារណរដ្ឋ *คณบกฺสขฺแมรสาธารณรฎฺฐ*; อังกฤษ: Khmer Republican Party) เป็นพรรคการเมืองในประเทศกัมพูชา ก่อตั้งเมื่อ 11 มีนาคม พ.ศ. 2549 และเข้าร่วมการเลือกตั้งเมื่อ พ.ศ. 2551 โดยมี ลน ริธ เป็นหัวหน้าพรรค ในการเลือกตั้งเมื่อ พ.ศ. 2551 พรรคนี้ได้ลำดับที่ 10 โดยได้ 11,693 คะแนน

แม้ว่าพรรคจะใช้ชื่อ พรรคเขมรสาธารณรัฐ แต่แนวนโยบายของพรรคไม่ได้สนับสนุนการปกครองระบอบสาธารณรัฐ แต่เน้นความร่วมมือระหว่างฝ่ายซ้าย ฝ่ายขวา และกลุ่มเสรีนิยม พรรคนี้สนับสนุนนโยบายของกลุ่มฝ่ายขวา ได้แก่ รูปแบบรัฐแบบราชอาณาจักรกัมพูชา การส่งเสริมศาสนาและวัฒนธรรมกัมพูชา นโยบายแบบฝ่ายซ้ายได้แก่ การสร้างอาชีพเพื่อปรับปรุงมาตรฐานการครองชีพของประชาชน ปรับปรุงเศรษฐกิจของกัมพูชา เกษตรกรรมและอุตสาหกรรม การสร้างประชาธิปไตยที่แท้จริง สิทธิของผู้ใช้แรงงานที่จะได้รับค่าจ้างละสวัสดิการที่เป็นธรรม นโยบายแบบเสรีนิยมคือการสนับสนุนเศรษฐกิจแบบเสรี เสรีภาพในการพิมพ์และการนับถือศาสนาของประชาชน

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2014-01-06. สืบค้นเมื่อ 2011-08-26.
2. ↑
3. ↑
4. ↑

แหล่งข้อมูลอื่น
---------------

* เว็บไซต์ของพรรค เก็บถาวร 2008-05-18 ที่ เวย์แบ็กแมชชีน
ขุนณรงค์ชวนกิจ
**ขุนณรงค์ชวนกิจ** (ชวน ณรงคะชวนะ - พ.ศ. 2442 - พ.ศ. 2514) นายทหารนอกราชการ เป็นที่รู้จักทั่วไปในฐานะที่เป็นผู้นำต้นกระถินณรงค์จากประเทศออสเตรเลียมาเผยแพร่ในประเทศไทยเมื่อ พ.ศ. 2478 และอาจเป็นบุคคลแรกที่ปฏิบัติวิชาชีพภูมิทัศน์ในประเทศไทย ขุนณรงค์ชวนกิจเป็นผู้มีความสนใจและมีความรักทางด้านต้นไม้เป็นอย่างมาก ได้ลาออกจากราชการทหาร หันมาศึกษาการออกแบบภูมิทัศน์ทางไปรษณีย์จากวิทยาลัยภูมิทัศน์อเมริกันในรัฐไอโอวา สหรัฐอเมริกา (American Landscape School, Des Moines, Iowa)

เมื่อ พ.ศ. 2469 ขุนณรงค์ชวนกิจได้มีโอกาสเป็นผู้ออกแบบและจัดทำภูมิทัศน์ให้แก่สโมสรทหารจังหวัดพระนครศรีอยุธยาและจังหวัดราชบุรีเมื่อ พ.ศ. 2474 และ 2478 ตามลำดับ ต่อมาใน พ.ศ. 2497 ได้ออกแบบและจัดงานภูมิทัศน์ที่โรงงานทอกระสอบ ตำบลจอหอ จังหวัดนครราชสีมา และหลังสุดได้เป็นผู้ออกแบบและจัดงานภูมิทัศน์ของสถานเอกอัครราชทูตอเมริกาประจำประเทศไทยที่ถนนสาทร เมื่อ พ.ศ. 2501

บทบาทด้านพฤกษศาสตร์ และพืชสวน
-----------------------------

ในปี พ.ศ. 2478 ขุนณรงค์ชวนกิจได้ร่วมก่อตั้ง "สมาคมพืชกรรมแห่งประเทศไทย" โดยมีชื่อเป็นภาษาอังกฤษว่า The Horticultural Society of Thailand (ปัจจุบันได้เปลี่ยนชื่อจาก *พืชกรรม* มาเป็น "พืชสวน") ซึ่งสามาคมนี้ได้พยายามจัด "งานพืชกรรม" ขึ้นในพระราชอุทยานสราญรมย์ พยายามสเนอให้มีการรวบรวม "พรรณไม้สมุนไพรสยาม" ขึ้นด้วย นอกจากนี้ยังได้เสนอให้จัดทำสวนลุมพินีเป็นสวนพฤกษศาสตร์และและสถาบันทางพืชกรรม โดย *"...จัดสรรพันธุ์ไม้นานาชนิดที่เป็นไม้ประดับและไม้ดอกอันสวยงาม ทั้งที่เป็นของพื้นเมือง จัดแบ่งเป็นวงศ์ตระกูลตลอดจนไม้พื้นเมืองของไทยด้วย ปลูกไว้อย่างละต้นสองต้นพอเป็นตัวอย่าง…สร้าง เฮอร์บารีอุ้ม (พรรณไม้แห้ง) ซึ่งเท่ากับพิพิธภัณฑ์พฤกษศาสตร์ สร้างห้องสมุดพืชกรรมและพฤกษศาสตร์โดยตรงไม่เกี่ยวกับกสิกรรม จัดให้เป็นสถาบันในการค้นคว้า มีห้องทดลอง หอประชุม ตั้งเนิสเซอรี่ ห้องขายต้นไม้ สวนพฤกษศาสตร์ที่ไหนๆ เขาก็ขายต้นไม้กันแทบทุกแห่ง การปรับปรุงสวนลุมพินีไม่สายจนเกินไปที่ทางยังมีอีกแยะ…"* สมาคมพืชกรรมตั้งขึ้นมาได้ 20 ปีเศษก็เลิกล้มไป

ขุนณรงค์ชวนกิจ ถึงแก่กรรมเมื่อ พ.ศ. 2514 ขณะมีอายุได้ 72 ปี

อ้างอิง
-------


* หนังสืออนุสรณ์งานพระราชทานเพลิงศพ ร.ท. ขุนณรงค์ชวนกิจ (ชวน ณรงคะชวนะ) ณ เมรุวัดธาตุทอง 1 กรกฎาคม 2515
* เดชา บุญค้ำ *การสร้างสวนพฤกศาสตร์และสวนรุกขชาติ* วารสารวิชาการคณะสถาปัตยกรรมศาสตร์ จุฬาลงกรณ์มหาวิทยาลัย ฉบับที่ 3 พ.ศ. 2528 ISBN 0857-2100
* \_\_\_\_\_\_\_\_ *การปฏิบัติวิชาชีพภูมิสถาปัตยกรรม* สำนักพิมพ์แห่งจุฬาลงกรณ์มหาวิทยาลัย กรุงเทพฯ 2538
**คนป่วนสายฟ้า** (อังกฤษ: Destiny Upside Down อักษรโรมัน: Khon Puan Sai Fa) ภาพยนตร์ไทยในปี พ.ศ. 2540 โดย อุดม อุดมโรจน์ ของค่าย ไฟว์สตาร์โปรดักชั่น นำแสดงโดย ชาคริต แย้มนาม, เจษฎาภรณ์ ผลดี, ซอนย่า คูลลิ่ง และบิลลี่ โอแกน

เนื้อเรื่อง
-----------

พ่อแม่ของอิท หรืออิทธิพล เป็นเพื่อนกับพ่อแม่ของแทนคุณ ทั้งคู่เกิดพร้อมกัน ที่โรงพยาบาลเดียวกัน และหมอทำคลอดคนเดียวกัน โดยห่างกันแค่ 1 นาทีเท่านั้น อิทนั้นไม่ชอบหน้าแทนคุณตั้งแต่เป็นทารกแล้ว อิทอยู่ในครรภ์แม่นาน 10 เดือน ถึงคลอด ขณะที่แทนคุณเพียง 7 เดือนเท่านั้น อิทเมื่อเข้าเรียน เป็นคนที่เรียนเก่งมาก ทำอะไรก็ได้ที่ 1 ตลอด แต่เมื่อทั้งคู่โตขึ้นและเข้ามหาวิทยาลัย กลับต้องเจอกับแทนคุณ อิทเมื่อจะมีแฟน คือ จิ๊ก แทนคุณก็มี แป๋ว เป็นแฟน วันหนึ่ง อิทได้ถูกทาบทามเข้าสู่วงการบันเทิง อิทได้แสดงเป็นพระเอกเรื่องแรก แทนคุณก็ตามมาด้วย แต่กลับได้เพียงบทประกอบ แต่ใครต่อใครรวมถึงจิ๊กก็แห่มาสนใจแต่แทนคุณ อิทขณะนั้นได้ขอให้เพิ่มบทแก่แทนคุณ จนในที่สุดแทนคุณก็เป็นพระเอกอีกคนคู่กับอิท ขณะที่จิ๊กก็กำลังจะตีจากจากอิทไปหาแทนคุณอีกด้วย อิทจึงต้องร่วมกับ พี่เปี่ยม และจก พี่ชายของจิ๊ก ตามล่าตัวแทนคุณ

นักแสดง
-------

* ชาคริต แย้มนาม...อิท/ อิทธิพล
* เจษฎาภรณ์ ผลดี...แทนคุณ
* ซอนย่า คูลลิ่ง...จิ๊ก
* บิลลี่ โอแกน...พี่เปี่ยม
* วัชระ ปานเอี่ยม...ผู้อำนวยการสร้าง
* เล็ก ไอศูรย์...พ่อของอิท
* คัทรียา กาญจนโรจน์...แม่ของอิท
* กฤษณ์ ศุกระมงคล...บรรทัด-พ่อของแทนคุณ
* ชยุต บุรกรรมโกวิท...คุณครรชิต
* วิชัย จงประสิทธิ์พร...พี่แมว

เบื้องหลัง
----------

*คนป่วนสายฟ้า* เป็นภาพยนตร์จากการอำนวยการสร้าง บทภาพยนตร์และกำกับ โดย อุดม อุดมโรจน์ เกี่ยวกับชาย 2 คน ที่เกิดมาพร้อมกันทั้งคู่ และต้องถูกชะตากรรมลิขิตให้มาพบเจอกันตลอด แม้จะไม่ถูกกันก็ตาม 

โดยถือเป็นบทบาทการแสดงอย่างเป็นทางการครั้งแรกของ ชาคริต แย้มนาม ซึ่งขณะนั้นเป็นพิธีกร และทำให้ชาคริตได้เข้าชิงรางวัลทางการแสดงเป็นครั้งแรก เป็นการแสดงครั้งที่ 2 ของ เจษฎาภรณ์ ผลดี หลังจากแจ้งเกิดอย่างเต็มตัวจาก *2499 อันธพาลครองเมือง* เมื่อต้นปีเดียวกัน เป็นภาพยนตร์เรื่องแรกของ ซอนย่า คูลลิ่ง ที่ก่อนหน้านั้นเป็นนางแบบและแสดงนำในละครโทรทัศน์ และเป็นภาพยนตร์ที่ทำให้ บิลลี่ โอแกน ได้ได้รับรางวัลนักแสดงสมทบยอดเยี่ยมในปีนั้น

ฉากบนรถไฟในตอนท้ายเรื่องนั้นใช้เวลาถ่ายทำนานกว่า 2 เดือน และถือเป็นภาพยนตร์ที่เต็มไปด้วยสัญลักษณ์ที่จะสื่อความหมายในแบบภาพยนตร์อิสระ จัดว่าทำได้ค่อนข้างล้ำสมัยพอสมควร

รางวัล
------

| ปี พ.ศ. | รางวัล | สาขา | โดย | ผล |
| --- | --- | --- | --- | --- |
| 2540 | รางวัลภาพยนตร์แห่งชาติ สุพรรณหงส์ ครั้งที่ 7 | นักแสดงสมทบชายยอดเยี่ยม | บิลลี่ โอแกน | ได้รับรางวัล |
| นักแสดงนำชายยอดเยี่ยม | ชาคริต แย้มนาม | เข้าชิง |
| รางวัล Cinemag Spirit Awards ครั้งที่ 2 | นักแสดงสมทบชายยอดเยี่ยม | บิลลี่ โอแกน | ได้รับรางวัล |
|

อ้างอิง
-------

1. ↑  จากสยามโซน
2. ↑  สุดปัง!! "ชาคริต" หวนเจอ "ติ๊ก" ในรอบ 20 ปี
3. ↑  พิม ซอนย่า หวนคืนหนังไทย ปลื้มบทถูกใจใน รัก
4. ↑  วิลเลี่ยม มิตตกริน โอแกน
5. ↑  "คนป่วนสายฟ้า"...ชะตาฉันใครลิขิต จากข่าวสด

แหล่งข้อมูลอื่น
---------------


|  |  |
| --- | --- |
| * *Destiny Upside Down (1997)* ที่อินเทอร์เน็ตมูวีเดตาเบส
* *คนป่วนสายฟ้า (1997)* ที่สยามโซน
* ชีวประวัติ คนป่วนสายฟ้า ที่ ฐานข้อมูลภาพยนตร์ไทย
* คนป่วนสายฟ้า (1997) ที่ ไฟว์สตาร์โปรดักชั่น
 | * ตัวอย่าง - คนป่วนสายฟ้า Destiny Upside down Official Trailer
* "คนป่วนสายฟ้า"...ชะตาฉันใครลิขิต
* วิจารณ์หนัง บังเอิญ...รักไม่สิ้นสุด โดย อุดม อุดมโรจน์
* 命运变奏曲 คนป่วนสายฟ้า (1998)

  |
**ขุนนางผู้พลีชีพทั้งหก** (เกาหลี: 사육신 *Sayuksin*; อังกฤษ: Six martyred ministers) กลุ่มขุนนางหกคนที่ถูกประหารชีวิตเมื่อ พ.ศ. 1999 เนื่องจากพยายามลอบปลงพระชนม์ พระเจ้าเซโจ เพื่อยกอดีตพระราชาคือ พระเจ้าทันจง ขึ้นสู่ราชบัลลังก์อีกครั้ง

กลุ่มขุนนางทั้งหกประกอบด้วย ซ็องซัมมุน พัคแพ็งนยอน ยูอึงบู ฮาวีจี ลีแก และ ยูซ็องว็อน ซึ่งทั้งหมดเป็นสมาชิกของ ชี-พย็อนจ็อน (เกาหลี: 집현전; อังกฤษ: Hall of Worthies) สำนักปราชญ์ที่ตั้งขึ้นโดย พระเจ้าเซจงมหาราช ขุนนางทั้งหกและผู้ร่วมก่อการอาศัยจังหวะช่วงที่ทูตจาก ราชวงศ์หมิง เดินทางมาเยือน โชซ็อน พยายามเข้ายึดอำนาจจากพระเจ้าเซโจแต่กระทำการไม่สำเร็จเพราะความลับรั่วไหลเนื่องจากก่อนการก่อการ คิมจิล (김질) หนึ่งในผู้ร่วมก่อการเกิดเปลี่ยนใจในนาทีสุดท้ายและได้นำความลับเรื่องนี้ไปบอกพ่อตาของเขาซึ่งพ่อตาของเขาได้ไปเข้าเฝ้าและกราบทูลเรื่องการก่อการต่อพระเจ้าเซโจ

พระเจ้าเซโจสั่งจับขุนนางทั้งหกและผู้ก่อการรวมถึงครอบครัวแต่ **ยูซ็องว็อน** ได้ตัดสินใจฆ่าตัวตายพร้อมกับภรรยา

พระเจ้าเซโจเสียพระทัยที่ขุนนางและเหล่าบัณฑิตทรยศพระองค์ทั้ง ๆ ที่พระองค์เลื่อนตำแหน่งขุนนางทั้งหกให้สูงขึ้นจึงได้ตัดสินพระทัยประหารขุนนางห้าคนที่เหลือรวมถึงผู้ก่อการและครอบครัวของพวกเขาแต่ก่อนที่ **ซ็องซัมมุน** ซึ่งเป็นหัวหน้ากลุ่มจะถูกประหารชีวิตได้เขียนบทกวีแบบเดียวกับที่ ศรีปราชญ์ กวีเอกในรัชสมัย สมเด็จพระนารายณ์มหาราช ได้เขียนทิ้งไว้ก่อนถูกประหารชีวิต

อ้างอิง
-------

แหล่งข้อมูลอื่น
---------------
**เชิดชนินทร์ ฤทธิ์ธาอภินันท์** (ชื่อเล่น ชู้ต) เป็นนักแสดงชายชาวไทยและเป็นน้องชายของ ฑิฆัมพร ฤทธิ์ธาอภินันท์ นางเอกชื่อดังและผู้จัดละคร

ประวัติ
-------

ชู๊ต เชิดชนินทร์  เป็นบุตรชายคนเล็กของ นางรัตนวรรณ ฤทธิ์ธาอภินันท์(นก)และนาย กิตติ ฤทธิ์ธาอภินันท์ มีพี่ชายและพี่สาวอย่างละ 1 คนคือ เชิดเกียรติ ฤทธิ์ธาอภินันท์(แชมป์) และ ฑิฆัมพร ฤทธิ์ธาอภินันท์(เชียร์)

จบการศึกษาระดับมัธยมศึกษาที่โรงเรียนสวนกุหลาบวิทยาลัย จบการศึกษาระดับปริญญาตรีจากคณะเศรษฐศาสตร์ มหาวิทยาลัยเกษตรศาสตร์ โดยสมัยเรียนเคยเป็นผู้นำเชียร์ของคณะของมหาวิทยาลัย และเคยเป็นรองนายกสโมสรนิสิตประจำคณะ

เข้าสู่วงการ
------------

เขาเข้าสู่วงการจากการไปออดิชั่นซีรีส์วายเรื่อง **My Dream The Series (นายในฝัน)** เมื่อปี พ.ศ. 2561 จนได้รับการคัดเลือกโดยรับบทเป็น แอล นับเป็นผลงานการแสดงชิ้นแรกของเขา กระทั่งปี พ.ศ. 2565 เชิดชนินทร์ ได้มีผลงานละครยาวเรื่องแรกคือเรื่อง กระสือลำซิ่ง ที่ออกอากาศทางช่อง 8 โดยรับบทเป็น นิกกี้ ยูทูปเบอร์หนุ่มอารมณ์ดีเพื่อนสนิทของ แคน หรือ อินดี้ อินทัช เหลียวรักวงศ์ พระเอกของเรื่อง

ผลงาน
-----

### ซีรีส์

| ปี | เรื่อง | รับบท | ช่อง |
| --- | --- | --- | --- |
| 2561 | My Dream The Series (นายในฝัน) | แอล | ไลน์ทีวี |
|

### ละครโทรทัศน์

| ปี | เรื่อง | รับบท | ช่อง |
| --- | --- | --- | --- |
| 2565 | กระสือลำซิ่ง | นิกกี้ | ช่อง 8 |
|

อ้างอิง
-------

1. ↑  "ชู้ต" ฉลองวันเกิด 26 ปี ปาร์ตี้นีออนกับแฟนคลับ
2. ↑  เข้าวงการบันเทิงแล้ว "ชู้ต-เชิดชนินทร์" น้องชายเชียร์-ฑิฆัมพร น่ารักและขี้เล่นมากๆ
3. ↑  ""ชู้ต เชิดชนินทร์" ชวนดูละคร "มายดรีมเดอะซีรีส์ฯ"สองตอนท้าย". *mgronline.com*. 17 December 2018.
4. ↑  "ช่อง 8" ส่ง "กระสือลำซิ่ง" ลงจอ "เชียร์-อินดี้-น้ำหวาน" ชวนหลอนปนฮา พร้อมกลายร่างเขย่าจอ เปิดตำนานกระสือ 2022

แหล่งข้อมูลอื่น
---------------

* เชิดชนินทร์ ฤทธิ์ธาอภินันท์ ที่อินสตาแกรม
ตัวอย่างอาหารจานที่เสิร์ฟในโอมากาเซะ 12 จาน
**โอมากาเซะ** (ญี่ปุ่น: お任せ; โรมาจิ: *omakase*) เป็นวลีภาษาญี่ปุ่น ใช้ขณะสั่งอาหาร มีความหมายว่า "ตามใจ/แล้วแต่คุณเลย" โดยมาจากคำว่า "มอบความไว้วางใจ" (ญี่ปุ่น: 任せる; โรมาจิ: *makaseru*) คำว่าโอมากาเซะนิยมใช้ทั่วไปสำหรับมื้ออาหารในร้านอาหารญี่ปุ่นที่ซึ่งลูกค้าเป็นผู้ให้เชฟเป็นคนคัดเลือกและเสิร์ฟอาหารพิเศษประจำฤดูกาล คำคู่ตรงข้ามของ *omakase* ในภาษาญี่ปุ่น คือ **โอโกโนมิ** (ญี่ปุ่น: お好み; โรมาจิ: *okonomi*) ซึ่งแปลว่าการเลือกว่าจะสั่งอาหารอะไร

ในขณะที่ภาษาอังกฤษแบบอเมริกันนิยมใช้โอมากาเซะในการเรียกภัตตาคารซูชิที่อิตามาเอะ (เชฟ) เป็นคนคัดสรรหรือจัดสรรให้ หรือคือตรงข้ามกับการสั่ง *อาหารจานเดี่ยว* ในภัตตาคารซูชิแบบโอมากาเซะ เชฟจะเป็นผู้เสิร์ฟอาหารทีละจานไล่เรียงกันไป เริ่มจากจานที่เบา ๆ ไปยังจานที่หนักขึ้น อย่างไรก็ตาม คำนี้ไม่ได้ใช้เรียกเฉพาะซูชิหรือปลาดิบ แต่ยังสามารถรวมถึงการย่าง, การนึ่ง และวิธีประกอบอาหารวิธีอื่น ๆ

ในมิชลินไกด์เขียนถึงโอมากาเซะไว้ว่า "มีประสบการณ์การทานอาหารหรูหราไม่กี่ชนิดที่จะได้รับการยกย่องเชิดชู หรือเทียบเคียงได้" กับโอมากาเซะ ลูกค้าที่รับประทานโอมากาเซะคาดหวังให้เชฟเป็นผู้รังสรรค์จานใหม่ ๆ และสร้างความตื่นตาตื่นใจในการคัดสรรจานอาหารที่นำมาเสิร์ฟ มื้ออาหารแบบโอมากาเซะจึงอาจเทียบเคียงได้กับ "ประสบการณ์ทางศิลปะ" ลูกค้าโดยทั่วไปมักได้รับประทานจานปลาคุณภาพสูงที่ราคาต่ำกว่าหากเลือกสั่งเป็นจานเดี่ยว

อ้างอิง
-------

1. ↑  "お任せの英語・英訳 - 英和辞典・和英辞典 Weblio辞書" [Omakase English Translation – English-Japanese and Japanese-English Weblio Dictionary] (ภาษาญี่ปุ่น). Weblio. สืบค้นเมื่อ 20 May 2016.
2. ↑  Daijisen. "Omakase" 御任せ. *kotobank.jp* (ภาษาญี่ปุ่น). สืบค้นเมื่อ 11 July 2021.
3. ↑  Luber, M.; Cohen, B. (2019). *Stuff Every Sushi Lover Should Know*. Stuff You Should Know. Quirk Books. p. 77 pp. ISBN 978-1-68369-159-4. สืบค้นเมื่อ July 21, 2020.
4. ↑  "Omakase or Okonomi: How to Order Your Delicious Sushi?". *Japan Info*.
5. ↑  Corson 2007, pp. 318–9.
6. ↑  Corson 2007, p. 77.
7. ↑  Corson 2007, p. 98.
8. ↑  Corson 2007, p. 113.
9. ↑  "Kitchen Language: What Is Omakase?". *MICHELIN Guide* (ภาษาอังกฤษแบบอเมริกัน). สืบค้นเมื่อ 2020-07-13.
10. ↑  Corson 2007, p. 102.
11. ↑  Corson 2007, p. 288.
12. ↑  Issenberg 2007, p. 121.

### บรรณานุกรม

* Corson, Trevor (2007). *The Zen of Fish*. New York: HarperCollins. ISBN 978-0-06-088350-8.
* Issenberg, Sasha (2007). *The Sushi Economy: Globalization and the Making of a Modern Delicacy*. New York: Gotham Books. ISBN 978-1-59240-294-6.
**"เลิฟส์ธีม"** (อังกฤษ: Love's Theme) เป็นซิงเกิลเพลงบรรเลงของวงเดอะเลิฟอันลิมิเต็ดออร์เคสตรา เขียนและควบคุมการผลิตโดยแบร์รี ไวต์ ออกจำหน่ายในปี ค.ศ. 1973 เป็นเพลงบรรเลงเพียงไม่กี่เพลงที่ขึ้นสู่อันดับที่ 1 ของบิลบอร์ดฮอต 100 และอยู่ในตำแหน่งนานถึงต้นปี ค.ศ. 1974 บิลบอร์ดจัดให้เพลงนี้อยู่ในอันดับที่ 3 ของซิงเกิลประจำปี ค.ศ. 1974

ดนตรีของ "เลิฟส์ธีม" ประกอบด้วยวงออร์เคสตราเครื่องสายขนาดใหญ่และกีตาร์เสียงวาห์-วาห์ ปีเตอร์ แชปิโร นักหนังสือพิมพ์กล่าวว่าดนตรีของเพลงนี้มีอิทธิพลต่อแนวเพลงดิสโก้ในเวลาต่อมา เพลงนี้อยู่ในอันดับที่ 1 ของชาร์ตเพลงอะดัลต์คอนเทมโพรารีนาน 2 สัปดาห์และขึ้นสู่อันดับที่ 1 ของชาร์ตเพลงอาร์พีเอ็ม 100 ในประเทศแคนาดา

นอกจากฉบับบรรเลงแล้ว "เลิฟส์ธีม" ยังมีฉบับที่ร้องโดยวงเลิฟอันลิมิเต็ดและศิลปินอื่น ๆ และใช้ประกอบรายการและโฆษณาต่าง ๆ

อันดับบนชาร์ตเพลง
-----------------

| ปี | อัลบั้ม | อันดับ | รางวัล |
| --- | --- | --- | --- |
| US Hot 100 | U.S. R&B | UK |
| 1974 | "เลิฟส์ธีม" | 1 | 10 | 10 | Gold |
|

อ้างอิง
-------

1. ↑  "Billboard Top 100 - 1974". คลังข้อมูลเก่าเก็บจากแหล่งเดิมเมื่อ 2010-11-25. สืบค้นเมื่อ 2011-01-02.
2. ↑  "Item Display - RPM - Library and Archives Canada". *collectionscanada.gc.ca*.
**มวยไทยชิงถ้วยพระราชทานคิงส์คัพ** (อังกฤษ: Kings Cup (Super 8 Tournament)) เป็นการแข่งขันมวยไทย ซึ่งจัดขึ้นเป็นประจำทุกปีเพื่อเป็นการถวายพระเกียรติแด่ พระบาทสมเด็จพระเจ้าอยู่หัวภูมิพลอดุลยเดช ผู้เป็นพระมหากษัตริย์ของไทย โดยมีการจัดการแข่งขันขึ้นที่สนามหลวง ในกรุงเทพ บริเวณหน้าพระบรมมหาราชวัง โดยรายการดังกล่าวมีแฟนมวยเข้าชม 300,000 ราย แปดผู้เข้าร่วมแข่งขัน จะเข้าร่วมการแข่งขันแบบแพ้คัดออกภายในระยะเวลาหนึ่งวัน ซึ่งผู้ที่เป็นแชมป์คือผู้ที่สามารถชนะคู่ต่อสู้สามรายได้ภายในวันดังกล่าว โดยจะได้รับรางวัลและเข็มขัดรายการที่พระบาทสมเด็จพระเจ้าอยู่หัวพระราชทาน และรายการต่อมาจะเป็นเทศกาลเฉลิมพระเกียรติแด่พระบาทสมเด็จพระเจ้าอยู่หัว เช่น การสาธิตมวยไทย รวมไปจนถึงการแข่งขันรายการสมัครเล่น, มวยไทยหญิง 8 คน และการสาธิตจากเยาวชนในชุดพิเศษ

หลังจากปี พ.ศ. 2553 การแข่งขันนี้ไม่ได้จัดขึ้นอีกภายใต้เงื่อนไขเดิม

ผู้ชนะในการแข่งขันครั้งที่ผ่านมา
--------------------------------

| พ.ศ. | ผู้ชนะ |
| --- | --- |
| 2558 | ไทย ช้างเผือก มวยไทยอะคาเดมี่ |
| 2557 | ไทย เต็งหนึ่ง ศิษย์เจ๊สายรุ้ง |
| 2556 | เนวิน ปีเตอร์ |
| 2555 | ไม่ปรากฎ |
| 2554 | ไม่มีการแข่งขันเนื่องด้วยอุทกภัยในประเทศไทย พ.ศ. 2554 |
| 2553 | ไทย ยอดแสนไกล แฟร์เท็กซ์ |
| 2552 | บราซิล คอสโม่ อเล็กซานเดอร์ |
| 2551 | ไทย เข้ม ศิษย์สองพี่น้อง |
| 2550 | ไทย ตั้ม มาดเสือ |
| 2549 | ไทย วัลลภ ศิษย์พ่อเหล็ก |
| 2548 | ไทย ลำสงคราม ชูวัฒนะ |
| 2547 | ไทย ขุนศึก เพชรสุภาพรรณ |
| 2546 | ไทย สุริยา ปราสาทหินพิมาย |
| 2545 | ฟิลิปปินส์ โอเล่ ลอร์เซน |
| 2544 | ออสเตรเลีย จอห์น เวย์น พาร์ |

อ้างอิง
-------

1. ↑  "It Has Begun - the Road to King's Cup 2009". คลังข้อมูลเก่าเก็บจากแหล่งเดิมเมื่อ 2010-03-30. สืบค้นเมื่อ 2011-01-22.
2. ↑  "Tengnung Sittasayrung Winner of the 2014 Kings Cup". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2016-03-02.
3. ↑  Supreme Muaythai Tournament – King's Cup 2011 - IFMA
4. ↑  2010 King's Cup Results

แหล่งข้อมูลอื่น
---------------

* World Muaythai Council เก็บถาวร 2011-02-10 ที่ เวย์แบ็กแมชชีน
* Muay Thai Community เก็บถาวร 2017-09-13 ที่ เวย์แบ็กแมชชีน
**มวลดวงอาทิตย์** เป็นวิธีพื้นฐานในการบรรยายค่ามวลในทางดาราศาสตร์ สำหรับใช้อธิบายถึงมวลดาวฤกษ์หรือมวลดาราจักร มีค่าเท่ากับมวลของดวงอาทิตย์ คือประมาณ 2 โนนิลเลียนกิโลกรัม หรือเท่ากับ 332,950 เท่าของมวลของโลก หรือ 1,048 เท่าของมวลของดาวพฤหัสบดี สัญลักษณ์และค่าพื้นฐานของมวลดวงอาทิตย์แสดงได้ดังนี้

{\displaystyle M\_{\odot }=1.98892\times 10^{30}{\hbox{ kg}}}
เราสามารถบรรยายมวลดวงอาทิตย์ในรูปของระยะทางเป็นปี คือระยะห่างจากโลกถึงดวงอาทิตย์ (หนึ่งหน่วยดาราศาสตร์ หรือ AU) กับค่าคงที่แรงโน้มถ่วง (*G*) ได้ดังนี้

{\displaystyle M\_{\odot }={\frac {4\pi ^{2}\times (1{\rm {AU}})^{3}}{G\times (1{\rm {yr}})^{2}}}}.
จนกระทั่งปัจจุบันยังไม่สามารถบอกตัวเลขที่แท้จริงของหน่วยดาราศาสตร์หรือค่าคงที่แรงโน้มถ่วงได้อย่างถูกต้อง อย่างไรก็ดี การอธิบายถึงมวลสัมพันธ์ของดาวเคราะห์อื่นในระบบสุริยะหรือในระบบดาวคู่ด้วยหน่วยของมวลดวงอาทิตย์ มิได้มีความจำเป็นต้องทราบถึงค่าแท้จริงเหล่านั้น ดังนั้นการบรรยายถึงมวลต่าง ๆ ด้วยหน่วยของมวลดวงอาทิตย์จึงเป็นวิธีที่มีประโยชน์ที่สุด

มวลดวงอาทิตย์ กับหน่วยอื่น ๆ ที่เกี่ยวข้อง
------------------------------------------

หนึ่งมวลดวงอาทิตย์สามารถแปลงเป็นหน่วยต่าง ๆ ได้ดังนี้:

* 27 068 510 มวลดวงจันทร์ (ML)
* 332 946 มวลโลก (M⊕)
* 1047.56 มวลดาวพฤหัสบดี (MJ)

ในทฤษฎีสัมพัทธภาพทั่วไปมักจะอ้างถึงมวลในหน่วยของระยะทาง ดังนี้

{\displaystyle M\_{\odot }{\frac {G}{c^{2}}}\approx 1.48~\mathrm {km} }

อ้างอิง
-------

* I.-J. Sackmann, A. I. Boothroyd (2003). "Our Sun. V. A Bright Young Sun Consistent with Helioseismology and Warm Temperatures on Ancient Earth and Mars". *The Astrophysical Journal* **583** (2): 1024–1039. doi:10.1086/345408.
ระวังสับสนกับ ธรรมาสน์

|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

แท่นเทศน์มานูเอลินที่คอนเวนโตเดกริสโต (Convento de Cristo) โทมาร์ ประเทศโปรตุเกส
**แท่นเทศน์** (อังกฤษ: pulpit) มาจากภาษาละติน "Pulpitum" ที่แปลว่า "รั่งร้าน" หรือ "แท่น" หรือ "เวที" เป็นแท่นที่ยกสูงจากพื้น จัดเป็นธรรมาสน์ ใช้สำหรับบาทหลวงแสดงธรรมเทศนาในบทพระวรสาร ส่วนของศาสนาจารย์ใช้เป็นแท่นเทศนา

วิหารสมัยยุคเฟื่องฟูของพระศาสนจักรคาทอลิกจะมีที่ตั้งสำหรับปาฐกสองที่ โดยด้านซ้ายของผู้เข้าร่วมพิธีจะเป็น "แท่นเทศน์" เพราะการที่แท่นเทศน์มักใช้ในการอ่านจากพระวรสาร ด้านนี้ของโบสถ์จึงเรียกว่าด้านพระวรสาร (gospel side) 

ทางด้านขวาจะมี "แท่นอ่าน" (lectern) ที่มาจากภาษาละติน "lectus" ที่แปลว่า "อ่าน" เพราะเป็นที่สำหรับการอ่านเป็นส่วนใหญ่ที่มักจะใช้โดยฆราวาสในการอ่านบทสอนจากคัมภีร์ (ยกเว้นบทสอนจากพระวรสาร) เป็นที่นำผู้เข้าร่วมพิธีในการสวดมนต์ หรือเป็นที่ใช้ประกาศ เพราะด้านนี้ของคริสต์ศาสนสถานเป็นด้านที่ใช้อ่านบทจดหมาย (epistle lesson) ด้านนี้บางครั้งจึงเรียกว่าด้าน "บทจดหมาย" ในบางโบสถ์แท่นอ่านซึ่งเป็นที่อ่านบทจดหมาย (Epistle) ก็อยู่ทางขวาและแท่นเทศน์อยู่ทางซ้าย

โปรเตสแตนต์
-----------

ในคริสตจักรของนิกายโปรเตสแตนต์ แท่นเทศน์ถือว่าเป็นสิ่งสำคัญที่สุดในโบสถ์ และจะตั้งตรงกลางหน้าผู้เข้าร่วมทำพิธีในโบสถ์และยกสูง แท่นเทศน์ใช้เป็นที่ผู้สอนศาสนายืน แท่นอาจจะตกแต่งด้วยผ้าห้อยหน้าแท่น (Antependium) ที่เป็นผ้าที่ห้อยคลุมลงมาจากด้านหน้าของแท่น หรืออาจจะมีการตกแต่งด้วยดอกไม้

ในคริสต์ศตวรรษที่ 18 มีการสร้างแท่นเทศน์สามชั้นที่มักสร้างกันในประเทศที่พูดภาษาอังกฤษ การสร้างเป็นสามชั้นก็เพื่อแสดงความสำคัญของการอ่านบทสอน ชั้นล่างสุดใช้ในการประกาศข่าวของชุมชน ชั้นกลางสำหรับอ่านพระวรสาร และชั้นสูงสุดสำหรับการเทศนา

ในโบสถ์อีแวนเจลิคัลบางแห่งแท่นเทศน์จะตั้งอยู่บนแท่นตรงกลาง และจะเป็นเฟอร์นิเจอร์ชิ้นใหญ่ที่สุดในโบสถ์ทั้งนี้เพื่อเป็นสัญลักษณ์ของการประกาศคำสอนของพระเจ้า ในโบสถ์อีแวนเจลิคัลในปัจจุบันแท่นเทศน์จะเล็กลงกว่าที่เคยมีมาถ้ามี และจะใช้หลังการร้องเพลงสวดและยังคงตั้งอยู่กลางโบสถ์

แอมโบ
-----

ในโบสถ์ที่มีที่สำหรับปาฐกที่เดียวที่ใช้เป็นทั้งแท่นเทศน์และแท่นอ่านจะเรียกว่า "แอมโบ" (ambo) ที่มาจากภาษากรีกที่แปลว่า "แท่น" ที่เดิมเป็นยกพื้นที่ยกสูงที่ตั้งอยู่กลางทางเดินกลางที่ใช้เป็นที่อ่านจดหมายคำสอนและพระวรสาร และบางครั้งก็จะใช้เป็นที่เทศนา

อ้างอิง
-------

1. ↑  Inside your Church เก็บถาวร 2008-12-07 ที่ เวย์แบ็กแมชชีน from fisheaters.com

ระเบียงภาพ
----------

* แท่นเทศน์กอทิกดิงเคลบึลห์ประเทศเยอรมนีแท่นเทศน์กอทิก  
ดิงเคลบึลห์  
ประเทศเยอรมนี
* งานแกะโดยนิโคลา ปิซาโนมหาวิหารซีเอนาประเทศอิตาลีงานแกะโดยนิโคลา ปิซาโน  
มหาวิหารซีเอนา  
ประเทศอิตาลี
* มหาวิหารอาลบีฝรั่งเศสมหาวิหารอาลบี  
ฝรั่งเศส
* โบสถ์เซนต์แอนน์, คราคูฟประเทศโปแลนด์โบสถ์เซนต์แอนน์, คราคูฟ  
ประเทศโปแลนด์
* มหาวิหารอาเคินประเทศเยอรมนีมหาวิหารอาเคิน  
ประเทศเยอรมนี
* แท่นเทศน์แท่นบูชาแอพเฟลชเตทประเทศเยอรมนีแท่นเทศน์แท่นบูชา  
แอพเฟลชเตท  
ประเทศเยอรมนี
* แท่นเทศน์นอกโบสถ์ปิสโตยา ประเทศอิตาลีแท่นเทศน์นอกโบสถ์  
ปิสโตยา ประเทศอิตาลี
* โรตเต็นบุคประเทศเยอรมนีโรตเต็นบุค  
ประเทศเยอรมนี
* แท่นเทศน์รูปเรืออารามเอียร์เซประเทศเยอรมนีแท่นเทศน์รูปเรือ  
อารามเอียร์เซ  
ประเทศเยอรมนี
* โบสถ์วีส์ประเทศเยอรมนีโบสถ์วีส์  
ประเทศเยอรมนี

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ แท่นเทศน์
**สายเพชร ยนตรกิจ** เป็นนักมวยไทยและนักมวยสากลชาวจีนที่ได้อพยพเข้ามาอยู่ในประเทศไทยตั้งแต่ยังเด็ก ประสบความสำเร็จในการชกมวยไทย จนโด่งดัง หลังเลิกชกยังคงพำนักในประเทศไทย และมีฐานะมั่นคง ยังถือใบต่างด้าวจนถึงปัจจุบัน ไม่ได้เปลี่ยนมาถือสัญชาติไทย

ประวัติ
-------

สายเพชรเกิดเมื่อ 11 กันยายน พ.ศ. 2475 ที่เมืองโผวเล้ง ประเทศจีน บิดาชื่อหลายหลงจ๋าย มารดาชื่อ พัวฮั่งย้ง ในวัยเยาว์เมืองโผวเล้งเกิดภัยแล้ง ผู้คนอดอยากล้มตายมากรวมทั้งบิดาของสายเพชร เขาจึงติดตามมารดาเข้ามาอยู่ในประเทศไทยที่จังหวัดเพชรบุรี ในวัยเยาว์ สายเพชรรับจ้างทำงานทุกอย่างเท่าที่มีคนจ้าง ไม่ได้เรียนหนังสือแต่ฝึกอ่านเอง สายเพชรมีใจรักกีฬาหมัดมวย สุดท้ายจึงได้ไปหัดมวยที่ค่าย ณ สายเพ็ชรกับ ณรงค์ ฉายะสนธิ ขึ้นชกมวยไทยครั้งแรกเมื่อ พ.ศ. 2495 ใช้ชื่อว่ากิมหั่ง ณ สายเพ็ชร เสมอกับ อำนาจ นฤภัยและชนะน็อค สุชา นฤภัย แต่เพราะมารดาไม่สนับสนุน สายเพชรจึงกลับมายึดอาชีพช่างทาสี เคยไปทำงานในกรุงเทพฯระยะหนึ่ง แต่ไปมีปัญหากับนักเลงเจ้าถิ่น จึงต้องกลับมาอยู่เพชรบุรีอย่างเดิม

ต่อมามีผู้แนะนำให้ไปอยู่ที่ค่ายยนตรกิจ และขึ้นชกมวยไทยในชื่อสายเพชร ยนตรกิจ สายเพชรชกชนะติดต่อกันหลายคร้ง จนชนะ จเร ราชวัฏ รองแชมป์เวทีราชดำเนิน ทำให้มีโอกาสได้ชิงแชมป์ แต่ระหว่างที่รอชิงเขาไปชกแพ้คะแนนจุฬา ลูกทักษิณที่ยะลา นับเป็นการพ่ายแพ้ครั้งแรก ทำให้สายเพชรต้องขึ้นชกอีกหลายครั้ง จึงได้ชิงแชมป์มวยไทยรุ่นเฟเธอร์เวทกับจุฬา ลูกทักษิณ ปรากฏว่าครั้งนี้ สายเพชรชนะคะแนนได้แชมป์มาครอง เมื่อ พ.ศ. 2498 จุฬาขอชกแก้มืออีกสองครั้ง แต่สายเพชรก็เป็นฝ่ายชกชนะได้ทั้งหมด เมื่อหาคู่ชกในแบบมวยไทยยาก สายเพชรหันมาชกมวยสากล ชนะคะแนนฤทธิรงค์ เลิศฤทธิ์ จากนั้นกลับมาชกมวยไทยอีก และชนะนักมวยชื่อดังอีกหลายคน เช่น กิมหั่ง ศิษย์ผล สุรศักดิ์ บาร์โบส รักเกียรติ เกียรติเมืองยม อมรศักดิ์ บาร์โบส จนกระทั่งป้องกันแชมป์ราชดำเนินชนะอิศรศักดิ์ บาร์โบส แล้ว สายเพชรหาคู่ชกยาก จึงสละแชมป์เวทีราชดำเนินและหันมาชกมวยสากลอย่างจริงจัง

สายเพชรไปชกมวยสากลที่ฟิลิปปินส์ เสมอกับลิตเติล ซีซาร์ เมื่อ 16 สิงหาคม พ.ศ. 2500 โดยสายเพชรชกซีซาร์จนแตกและเกือบน็อคได้ แต่ซีซาร์ประคองตัวจนครบยกได้ ต่อมา สายเพชรขึ้นชกกับ อีมิน ทินเด แชมป์ฟิลิปปินส์รุ่นเฟเธอร์เวท เมื่อ 16 กันยายน พ.ศ. 2500 ผลปรากฏว่าสายเพชรชนะคะแนน สายเพชรกลับมาเมืองไทยเมื่อ 9 ตุลาคม พ.ศ. 2500 ทั้งเวทีราชดำเนินและลุมพินีต่างแย่งตัวจะนำสายเพชรไปชก สุดท้ายสายเพชรเลือกไปชกที่เวทีลุมพินี สายเพชรชกชนะนักมวยญี่ปุ่นอีก 2 ครั้ง ก่อนจะแพ้คะแนน มิอูราที่เวทีลุมพินี เพราะลดน้ำหนักมากเมื่อต้นปี พ.ศ. 2501

หลังจากชกแพ้ครั้งนั้น สายเพชรหยุดชกไประยะหนึ่ง แล้วกลับมาชกอีกครั้งชนะคะแนนสุรพรชัย เจริญเมือง จากนั้น จึงเลิกชกมวย เมื่อ พ.ศ. 2503 หันไปประกอบอาชีพช่างทาสีตามเดิม ชีวิตครอบครัว สมรสกับ น.ส. เง็กลั้ง แซ่ลิ้ม มีบุตรสามคน ปัจจุบันมีฐานะค่อนข้างดีจากกิจการรับเหมา และยังคงถือใบต่างด้าว ไม่ได้โอนสัญชาติมาถือสัญชาติไทย

อ้างอิง
-------

* สมพงษ์ แจ้งเร็ว. สายเพ็ชร ยนตรกิจ มังกรร้ายแห่งโผวเล้ง. ศิลปวัฒนธรรม. ปีที่ 26 เล่มที่ 4 กุมภาพันธ์ 2548 หน้า 123 – 129

1. ↑  พ.ศ. 2548 อ้างถึงใน สมพงษ์, 2548
2. ↑  อาว์สังข์ สุดเสียง. "อาว์สังข์" เขียน มังกรร้าย สายเพชร ยนตรกิจ. มวยโลก ฉบับที่ 759 เดือนมีนาคม หน้า 22 – 25
3. ↑  เหตุที่สายเพชรจะเลิกนั้นกล่าวเป็นสองอย่าง อาว์สังข์ (2552) ระบุว่า ถูกแทงเย็บถึง 20 เข็ม ส่วนสมพงษ์ (2548) ระบุว่าเพราะได้ค่าตัวไม่คุ้มค่า
**ทราดินโน** (เยอรมัน: *Tradinno*) เป็นหุ่นยนต์ที่หายใจเป็นเปลวเพลิงในระบบจักรกลขนาดยักษ์ โดยได้รับการบันทึกสถิติโลกกินเนสส์ 2014 ว่าเป็นหุ่นยนต์เดินได้ที่มีขนาดใหญ่ที่สุดในโลก มันเป็นหุ่นยนต์มังกรสำหรับจัดแสดงในการแสดง*ดราเคนซติช* ที่โรงละครฟูร์ทอิมวัลด์ ประเทศเยอรมนี ทั้งนี้ ชื่อ **ทราดินโน** (**Tradinno**) มาจากการผสมของคำว่า **ทราดี**ทีออน (**Trad**ition) กับคำว่า **อินโน**ฟาทีออน (**inno**vation)

ประวัติ
-------

ใน ค.ศ. 2001 ได้มีการตัดสินใจที่จะแทนที่มังกรตัวเก่าในการแสดง*ดราเคนซติช* โดยใช้มังกรตัวใหม่ ซึ่งใน ค.ศ. 2002 ทางซอลล์เนอร์เอเลคโทรนิคอาเกได้สร้างแนวคิดการออกแบบในมาตราส่วน 1:4 โดยแบบจำลองดังกล่าวได้รับการจัดแสดงหลายครั้ง และในเดือนกุมภาพันธ์ ค.ศ. 2007 ซอลล์เนอร์เอเลคโทรนิคอาเกได้เริ่มโครงการขึ้นอย่างเป็นทางการ โดยมังกรได้รับการส่งตัวไปเมื่อวันที่ 2 กรกฎาคม ค.ศ. 2010 และได้มีการจัดแสดงในโรงละครตั้งแต่วันที่ 31 กรกฎาคม ค.ศ. 2010

ลักษณะ
------

หุ่นยนต์มังกรยักษ์ตัวนี้มีน้ำหนักที่ 11 ตัน และปฏิบัติการตามคำสั่งของระบบรีโมท รวมถึงสามารถขับเคลื่อนโดยเครื่องยนต์ดีเซล 2.0 ลิตร เทอร์โบ กับพละกำลังที่ 140 แรงม้า มันมีช่วงปีกกางออกที่กว้างถึง 12 เมตรแต่ไม่สามารถบินได้ และมีหางขนาดยักษ์ ซึ่งหุ่นตัวนี้ใช้ระบบสัญญาณเซ็นเซอร์ที่ประมาณ 250 จุด มันสามารถจุเลือดสำหรับการแสดง 80 ลิตรในเส้นโลหิตของมัน กับอีก 11 ลิตรของแก๊สเหลวที่ช่วยให้มันสามารถพ่นไฟไปได้กว่าห้าฟุต และหุ่นทราดินโนยังได้รับการสร้างขึ้นเพื่อความสะดวกในการขนย้ายอีกเช่นกัน

อ้างอิง
-------

1. ↑  LYNCH, KEVIN (12 September 2013). "THE GUINNESS WORLD RECORDS 2014". *THE GUINNESS WORLD RECORDS*. สืบค้นเมื่อ 16 September 2013.
2. ↑  "Course of the project". Tradinno. สืบค้นเมื่อ 16 September 2013.
3. ↑  "Zollner Group develops and realizes the world's largest four-legged walking robot". Zollner. คลังข้อมูลเก่าเก็บจากแหล่งเดิมเมื่อ 2013-09-21. สืบค้นเมื่อ 16 September 2013.
4. ↑  A.S. Popkin, Helen (13 September 2013). "World's largest walking robot is a fire-breathing dragon ... of course". *NBC News*. สืบค้นเมื่อ 16 September 2013.
5. ↑  Hornyak, Tim (12 September 2013). "Awesome fire-breathing dragon is world's largest walking robot". *cnet*. สืบค้นเมื่อ 16 September 2013.